stanford-oval/wikipedia huggingface dataset:
อำเภอหัวหิน

สำหรับความหมายอื่น ดูที่ หัวหิน (แก้ความกำกวม)
| อำเภอหัวหิน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Hua Hin
จากซ้ายไปขวา บนลงล่าง:  ภาพมุมสูงของหาดหัวหิน  พลับพลาพระมงกุฎเกล้าฯ สถานีรถไฟหัวหิน  หลวงปู่ทวด วัดห้วยมงคล  วัดเขาตะเกียบ  อุทยานราชภักดิ์  หัวหินฮิลส์วินยาร์ด 
คำขวัญ: หัวหิน ถิ่นเมืองขลัง ทะเลสวย นักมวยดัง พระราชวังงดงาม
แผนที่จังหวัดประจวบคีรีขันธ์ เน้นอำเภอหัวหิน
พิกัด: 12°34′7″N 99°57′28″E﻿ / ﻿12.56861°N 99.95778°E﻿ / 12.56861; 99.95778
ประเทศ:  ไทย
จังหวัด: ประจวบคีรีขันธ์
พื้นที่
 • ทั้งหมด: 838.9 ตร.กม. (323.9 ตร.ไมล์)
ประชากร (2564)
 • ทั้งหมด: 125,277 คน
 • ความหนาแน่น: 149.34 คน/ตร.กม. (386.8 คน/ตร.ไมล์)
รหัสไปรษณีย์ : 77110
รหัสภูมิศาสตร์: 7707
ที่ตั้งที่ว่าการ: ที่ว่าการอำเภอหัวหิน เลขที่ 2 หมู่ที่ 10 ถนนเพชรเกษมแนวใหม่  ตำบลทับใต้ อำเภอหัวหิน จังหวัดประจวบคีรีขันธ์ 77110
 ส่วนหนึ่งของสารานุกรมประเทศไทย
หัวหิน เป็นอำเภอหนึ่งของจังหวัดประจวบคีรีขันธ์ เดิมมีชื่อว่า "บ้านถมอเรียง", "บ้านสมอเรียง" ,"กบาลถมอ" หรือ "บ้านแหลมหิน" ซึ่งพระบาทสมเด็จพระปกเกล้าเจ้าอยู่หัวได้ทรงสร้างวังไกลกังวลเพื่อประทับพักผ่อนในฤดูร้อน และปัจจุบันวังไกลกังวลนั้นเป็นที่ประทับของพระบาทสมเด็จพระบรมชนกาธิเบศรมหาภูมิพลดุลยเดชมหาราช บรมนาถบพิตร
ทุกวันนี้หัวหินมีชื่อเสียงจากการเป็นสถานที่ท่องเที่ยวตากอากาศที่สามารถเที่ยวได้ใน 1 วัน และอยู่ห่างจากกรุงเทพมหานครเพียง 196 กิโลเมตร หากใช้เส้นทางถนนพระรามที่ 2 ใช้เวลาประมาณ 2.5-3 ชั่วโมงหากโดยสารทางรถ หรือ 45 นาทีหากเดินทางโดยเครื่องบิน
ประวัติ

ชุมชนหัวหินก่อตั้งขึ้นในราว พ.ศ. 2377 ในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 เมื่อชาวบ้านกลุ่มหนึ่งจากทางตอนเหนือละทิ้งถิ่นฐานและเดินทางมาจนถึงพื้นที่ที่เป็นบริเวณใกล้กับเขาตะเกียบในปัจจุบัน แล้วได้ตั้งถิ่นฐานที่บริเวณนี้ เพราะเห็นว่าเป็นหาดทรายที่สวยงามและแปลกกว่าที่อื่น คือมีกลุ่มหินกระจัดกระจายอยู่ทั่วไป อีกทั้งที่ดินก็มีความอุดมสมบูรณ์ เหมาะสำหรับทำการเกษตรและการประมง แล้วตั้งชื่อหมู่บ้านว่า "บ้านสมอเรียง"
ต่อมาพระเจ้าบรมวงศ์เธอ กรมพระนเรศรวรฤทธิ์ (พระองค์เจ้ากฤษดาภินิหาร ต้นราชสกุลกฤดากร) ได้มาสร้างตำหนักหลังใหญ่ชื่อ "แสนสำราญสุขเวศน์" ที่ด้านใต้ของหมู่หินริมทะเล (ปัจจุบันคือบริเวณที่อยู่ติดกับโรงแรมโซฟิเทลฯ) และทรงขนานนามหาดทรายบริเวณนี้เสียใหม่ว่า "หัวหิน" จนเมื่อเวลาล่วงไป ทั้งตำบลในบริเวณนี้ก็ถูกเรียกในชื่อเดียวกันว่าหัวหิน และเจริญเติบโตขยายขึ้นเป็นอำเภอหัวหินจนถึงปัจจุบัน
อำเภอหัวหินในอดีตเป็นพื้นที่เขตปกครองของส่วนหนึ่งในเมืองปราณบุรี (เมืองชั้นจัตวา) ขึ้นตรงแขวงเมืองเพชรบุรี จนกระทั่งมีการจัดการปกครองแบบมณฑลเทศาภิบาล จึงได้อยู่ในพื้นที่ของอำเภอปราณบุรี เมืองเพชรบุรี (จังหวัดเพชรบุรี) ต่อมาวันที่ 2 มกราคม พ.ศ. 2449 พระบาทสมเด็จพระจุลจอมเกล้าเจ้าอยู่หัวได้มีพระบรมราชโองการเหนือเกล้าให้รวมเอาอำเภอเมืองปราณบุรี อำเภอเมืองประจวบคีรีขันธ์ จังหวัดเพชรบุรี และอำเภอกำเนิดนพคุณ จังหวัดชุมพร ซึ่งเป็นเมืองชั้นจัตวามาก่อนเข้ารวมเป็นจังหวัดปราณบุรี และภายหลังได้รับการจัดตั้งเป็น กิ่งอำเภอหัวหิน ขึ้นกับอำเภอปราณบุรี
อำเภอหัวหิน ได้รับประกาศยกฐานะจากกิ่งอำเภอหัวหิน อำเภอปราณบุรี ตั้งแต่วันที่ 12 เมษายน พ.ศ. 2492 ตามประกาศในราชกิจจานุเบกษา เมื่อวันที่ 19 เมษายน พ.ศ. 2492
ที่ตั้งและอาณาเขต

อำเภอหัวหินตั้งอยู่ทางตอนเหนือสุดของจังหวัดประจวบคีรีขันธ์ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอแก่งกระจาน อำเภอท่ายาง และอำเภอชะอำ (จังหวัดเพชรบุรี)
ทิศตะวันออก ติดต่อกับอ่าวไทย
ทิศใต้ ติดต่อกับอำเภอปราณบุรี
ทิศตะวันตก ติดต่อกับภาคตะนาวศรี (ประเทศพม่า)
การแบ่งเขตการปกครอง > การปกครองท้องที่

อำเภอหัวหินแบ่งพื้นที่การปกครองออกเป็น 7 ตำบล, 63 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | หัวหิน | Hua Hin | – | 45,765 |
| 2. | หนองแก | Nong Kae | – | 19,759 |
| 3. | หินเหล็กไฟ | Hin Lek Fai | 16 | 18,661 |
| 4. | หนองพลับ | Nong Phlap | 10 | 11,439 |
| 5. | ทับใต้ | Thap Tai | 14 | 18,096 |
| 6. | ห้วยสัตว์ใหญ่ | Huai Sat Yai | 11 | 7,583 |
| 7. | บึงนคร | Bueng Nakhon | 12 | 5,067 |
การแบ่งเขตการปกครอง > การปกครองส่วนท้องถิ่น

ท้องที่อำเภอหัวหินประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลเมืองหัวหิน ครอบคลุมพื้นที่ตำบลหัวหินและตำบลหนองแกทั้งตำบล
เทศบาลตำบลหนองพลับ ครอบคลุมพื้นที่บางส่วนของตำบลหนองพลับ
องค์การบริหารส่วนตำบลหินเหล็กไฟ ครอบคลุมพื้นที่ตำบลหินเหล็กไฟทั้งตำบล
องค์การบริหารส่วนตำบลหนองพลับ ครอบคลุมพื้นที่ตำบลหนองพลับ (นอกเขตเทศบาลตำบลหนองพลับ)
องค์การบริหารส่วนตำบลทับใต้ ครอบคลุมพื้นที่ตำบลทับใต้ทั้งตำบล
องค์การบริหารส่วนตำบลห้วยสัตว์ใหญ่ ครอบคลุมพื้นที่ตำบลห้วยสัตว์ใหญ่ทั้งตำบล
องค์การบริหารส่วนตำบลบึงนคร ครอบคลุมพื้นที่ตำบลบึงนครทั้งตำบล
การแบ่งเขตการปกครอง > จำนวนประชากร

ประชากรที่มีชื่อในสำมะโนประชากร 114,936 คน
ประชากรแฝง ประมาณ 100,000 คน
สถานที่ท่องเที่ยว

หัวหินมีลักษณะภูมิประเทศที่ติดชายฝั่งทะเลจรดเทือกเขาตะนาวศรี ทำให้นักท่องเที่ยวสามารถท่องเที่ยวได้ในบรรยากาศที่หลากหลาย ตัวอย่างเช่น
หาดหัวหิน
สถานีรถไฟหัวหิน
ตลาดโต้รุ่งหัวหิน
เขาตะเกียบและเขาพิทักษ์
จุดชมวิวเขาหินเหล็กไฟ
ถ้ำไก่หล่น
น้ำตกป่าละอู
วัดห้วยมงคล
หมู่บ้านช้างหัสดินทร์
หมู่บ้านกะเหรี่ยงป่าละอู
สนามกอล์ฟหัวหิน
โรงแรมรถไฟ
สวนสัตว์หัวหินซาฟารี
สวนน้ำวานา นาวา หัวหิน
อุทยานราชภักดิ์
สวนสนประดิพัทธ์ (สถานพักฟื้นและพักผ่อนกองทัพบก สวนสนประดิพัทธ์)
Cicada Market
ไร่องุ่นมอนซูน แวลลีย์ วินยาร์ด หัวหิน
Black Mountain Water Park
บ้านศิลปินหัวหิน
เขาเต่า
ตลาดแทมมารีน
พิพิธภัณฑ์ภาพ 4 มิติ For Art’s Sake
Seen Space
หาดทรายน้อย
หมายเหตุ วังไกลกังวล เป็นที่ประทับส่วนพระองค์ ห้ามมิให้ผู้ไม่มีกิจธุระเกี่ยวข้องเข้าชมและกระทำการใด ๆ เนื่องจากมีการขึ้นประกาศเป็นรโหฐานแต่ยังคงให้ผู้ที่ต้องการออกกำลังกายเข้าไปใช้พื้นที่ทะเลน้อยได้ และพระราชทานพื้นที่ในการปลูกผักปลอดสารพิษของโรงเรียนวังไกลกังวลได้
สถานที่ท่องเที่ยว > โครงการพระราชดำริในอำเภอหัวหิน

ศูนย์รักษ์สุนัขหัวหินในพระบรมราชูปถัมภ์
ศูนย์ฝนหลวงหัวหิน เก็บถาวร 2022-12-05 ที่ เวย์แบ็กแมชชีน
ศูนย์เพาะเลี้ยง และขยายพันธุ์สัตว์ป่าห้วยทราย
ศูนย์ศึกษาการพัฒนาห้วยทราย
สวนสมเด็จพระศรีนครินทราบรมราชชนนี
อ่างเก็บน้ำเขาเต่า และศูนย์ศิลปาชีพทอผ้าเขาเต่า
ถนนสายหัวหิน - บ้านห้วยมงคล
การขนส่ง

เนื่องจากหัวหินเป็นแหล่งท่องเที่ยวที่มีชื่อเสียงของภาคกลางตอนล่าง แหล่งการค้าและธุรกิจ ทำให้มีขนส่งมวลชนสาธารณะรองรับการเดินทางหลากหลาย ตามจังหวัดหัวเมืองต่าง ๆ เชื่อมต่อกับอำเภอหัวหิน
ทางถนน
รถตู้สาธารณะกรุงเทพฯ (สถานีขนส่งสายใต้ปิ่นเกล้า - หัวหิน)
รถตู้สาธารณะกรุงเทพฯ (สถานีขนส่งสายใต้ตลิ่งชัน - หัวหิน)
รถตู้สาธารณะกรุงเทพฯ (สถานีขนส่งหมอชิต - หัวหิน)
รถตู้สาธารณะกรุงเทพฯ (สถานีขนส่งเอกมัย - หัวหิน)
รถตู้สาธารณะปทุมธานี (สายรังสิต - หัวหิน)
รถบัสชั้นหนึ่งวีไอพี สมบัติทัวร์ (วิภาวดี-หัวหิน)
รถบัสชั้นหนึ่งวีไอพีสนามบินสุวรรณภูมิ (สนามบินสุวรรณภูมิ-หัวหิน)
นอกจากนี้ ยังมีรถโดยสารระหว่างจังหวัด เช่น กาญจนบุรี-หัวหิน, เชียงใหม่ - หัวหิน, หัวหิน - สุราษฎร์, หัวหิน - นครราชสีมา, หัวหิน - หนองคาย, หัวหิน - ภูเก็ต, หัวหิน - พัทยา และอื่น ๆ
ทางราง
ทางรถไฟสายใต้ โดยมีขบวนรถโดยสารจอดที่สถานีรถไฟหัวหินครบทุกขบวน
รถไฟนำเที่ยวกรุงเทพฯ - สวนสนประดิพัทธ์ มีให้บริการทุกวันเสาร์-อาทิตย์ และวันหยุดราชการ
เรือข้ามฝากอ่าวไทย รอยัล พาสเสนเจอร์ ไลเนอร์ พัทยา-หัวหิน (ท่าเรือแหลมบาลีฮาย - ท่าเรือเขาตะเกียบ)
เรือเร็วลมพระยา (หัวหิน - เกาะสมุย เกาะพะงัน เกาะเต่า)
แอร์เอเชีย เที่ยวบินกัวลาลัมเปอร์ ประเทศมาเลเซีย (KUL) – หัวหิน จังหวัดประจวบคีรีขันธ์ (HHQ)
หาดหัวหิน
จุฬามณีเจดีย์ วัดเขาตะเกียบ
สถานีรถไฟหัวหิน
วรวุฒิ นามเวช

นักฟุตบอลชาวไทย (เกิด พ.ศ. 2538)
วรวุฒิ นามเวช (4 กรกฎาคม พ.ศ. 2538 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งเซ็นเตอร์แบ็กให้แก่สโมสรฟุตบอลราชบุรีในศึกไทยลีก โดยยืมตัวมาจากสโมสรฟุตบอลการท่าเรือและทีมชาติไทย
ผลงานระดับนานาชาติ

ในเดือนสิงหาคม พ.ศ. 2560 เขาคว้าแชมป์ฟุตบอลในการแข่งซีเกมส์ 2017 ร่วมกับทีมชาติไทยรุ่นอายุไม่เกิน 23 ปี
เมื่อวันที่ 12 เมษายน พ.ศ. 2564 เขาได้รับเลือกให้ติดทีมชาติไทย 47 คนของอากิระ นิชิโนะ ที่เป็นผู้จัดการทีมสำหรับการแข่งฟุตบอลโลก 2022 รอบคัดเลือก โดยลงแมตช์กระชับมิตรกับทีมชาติทาจิกิสถาน
การยิงประตูระดับนานาชาติ > ร่วมกับทีมชาติไทยรุ่นอายุไม่เกิน 23 ปี

| วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี> # | วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี> วันที่ | วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี> สถานที่ | วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี> คู่แข่ง | วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี> คะแนน | วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี> ผล | วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี> การแข่ง | วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี>  |
| --- | --- | --- | --- | --- | --- | --- | --- |
| 1. | 10 สิงหาคม พ.ศ. 2561 | เทศบาลเมืองปทุมธานี ประเทศไทย |  เนปาล | 3–0 | 4–0 | กระชับมิตร |  |
การยิงประตูระดับนานาชาติ > ทีมชาติไทยรุ่นอายุไม่เกิน 21 ปี

| วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี> # | วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี> วันที่ | วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี> สถานที่ | วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี> คู่แข่ง | วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี> คะแนน | วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี> ผล | วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี> การแข่ง | วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี>  |
| --- | --- | --- | --- | --- | --- | --- | --- |
| 1. | 5 มิถุนายน พ.ศ. 2559 | กรูบง ประเทศมาเลเซีย |  มาเลเซีย | 0–1 | 1–2 | เนชันส์คัพ 2016 |  |
เกียรติประวัติ > ระหว่างประเทศ

ซีเกมส์  รางวัลเหรียญทอง (1 สมัย) ; พ.ศ. 2560
ดูไบคัพ (1 สมัย) : พ.ศ. 2560
เนชันส์คัพ (1 สมัย) : พ.ศ. 2559
เกียรติประวัติ > สโมสร

ไทยแลนด์แชมเปียนส์คัพ (1 สมัย) : พ.ศ. 2561
แหล่งข้อมูลอื่น

ข้อมูลของ วรวุฒิ นามเวช ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลราชบุรี  |
| --- | --- |
 2 มูว์ตงโบ  4 โจนาธาร  5 อภิสิทธิ์  6 ตานา  7 ทานากะ  8 ธนวัฒน์  9 คิม จี-มิน  10 จักรพันธ์(c)  11 มาร่า  15 อดิศร  16 ศิวกร  19 สุพร  27 เคอร์แรน  29 เกียรติศักดิ์  39 ชุติเดช   57 ชินภัทร์  77 โบลเกียห์  88 โชติภัทร  89 เอ็นจีวา  99 กัมพล  หัวหน้าผู้ฝึกสอน: วรวุธ
พระตำหนักภูพานราชนิเวศน์

| พระตำหนักภูพานราชนิเวศน์ |
| --- | --- |

ข้อมูลทั่วไป
ประเภท: พระตำหนัก
เมือง: จังหวัดสกลนคร
ประเทศ: ประเทศไทย
เริ่มสร้าง: 2518
ผู้สร้าง: พระบาทสมเด็จพระมหาภูมิพลอดุลยเดชมหาราช บรมนาถบพิตร
พระตำหนักภูพานราชนิเวศน์ ตั้งอยู่ริมทางหลวงหมายเลข 213 สายสกลนคร-กาฬสินธุ์ บริเวณกิโลเมตรที่ 14 ในจังหวัดสกลนคร ห่างจากตัวเมืองสกลนครประมาณ 16 กิโลเมตร
ประวัติ

พระตำหนักภูพานราชนิเวศน์เป็นพระตำหนักที่สร้างขึ้นในบริเวณทิวเขาภูพานใน พ.ศ. 2518โดยพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรเป็นผู้ทรงเลือกพื้นที่สร้างพระตำหนักด้วยพระองค์เอง ทรงใช้แผนที่ทางอากาศและการเสด็จสำรวจเส้นทางบริเวณ ป่าเขา น้ำตก เป็นปัจจัยในการกำหนดเขตพื้นที่ก่อสร้างพระตำหนักและบริเวณพระตำหนักซึ่งประกอบด้วยเขตพระราชฐานชั้นในและเขตพระราชฐานชั้นนอก
พื้นที่ของพระตำหนัก

พื้นที่บริเวณพระตำหนักภูพานราชนิเวศน์ เมื่อแรกตั้งพระตำหนักมี 940 ไร่ ในเวลาต่อมาได้ขยายเขตพื้นที่เพื่อจัดทำโครงการฟื้นฟูสภาพป่าคืนชีวิตสู่ธรรมชาติอีกประมาณ 1,010 ไร่ รวมเป็นพื้นที่ 1,950 ไร่
หมู่พระตำหนัก

1.หมู่พระตำหนัก หมู่พระตำหนักประกอบด้วย อาคารหลังพระตำหนักปีกไม้ เป็นพระตำหนักหลังแรก สร้างใน พ.ศ. 2518 เป็นรูปแบบล็อกเคบินใช้เป็นเรือนรับรองหลังแรก ต่อมาใน พ.ศ. 2519 ทรงมีพระบรมราชโองการให้สร้างพระตำหนักใหญ่เป็นตึกสองชั้น รูปแบบสถาปัตยกรรมสมัยใหม่ บริเวณเนินหน้าผาห่างจากพระตำหนักปีกไม้ ประมาณ 500 เมตร และยังได้ก่อสร้างพระตำหนักที่มีรูปแบบใกล้เคียงกัน และต่อมาได้มีการสร้างพระตำหนักหลังหนึ่งในบริเวณใกล้เคียงกัน รวมเป็นพระตำหนัก 4 หลัง
ห่างจากพระตำหนักใหญ่ประมาณ 1,500 เมตร ได้สร้างบ้านพัก พลโท เปรม ติณสูลานนท์ แม่ทัพภาคที่ 2 (ยศและตำแหน่งขณะนั้น) นอกจากอาคารพระตำหนักและบ้านพักพลเอกเปรม ติณสูลานนท์ ดังกล่าวแล้ว ยังมีอาคารบ้านพักข้าราชการฝ่ายในอีก 68 หลังอยู่รายรอบมีการปลูกไม้ดอกไม้ประดับอย่างสวยงาม ตามลักษณะภูมิทัศน์ช่วยส่งเสริมให้พระตำหนักมีความสดชื่น งดงาม ดูเด่นเป็นสง่าน่าประทับใจ
2.งานภูมิทัศน์ งานภูมิทัศน์ถือว่าเป็นส่วนที่ดึงดูดให้ประชาชนเข้าชมด้วยความประทับใจ การจัดภูมิทัศน์อาศัยสภาพพื้นที่เป็นพื้นฐานในการจัดคือ ลักษณะพื้นที่เป็นเชิงเนินชายเทือกเขาภูพานตอนกลาง และอาศัยสภาพผิวหน้าดินเป็นหลักในการปลูกไม้ดอกไม้ประดับคือ เป็นภูเขาหินทรายปกคลุมด้วยผังดินทรายสลายบนดินลูกรัง
โดยหลักการดังกล่าว สวนในพระตำหนักภูพานอาจจัดสวนได้ 5 รูปแบบคือ
1. สวนรวมพันธุ์ไม้ (Mixed garden)
2. สวนแบบประดิษฐ์ (Formal Style)
3. สวนแบบธรรมชาติ (Informal Style)
4. สวนหินประดับประดา (Rock garden)
5. สวนประดับหิน (Stone garden)
การจัดสวน นับจากเขตพระราชฐานชั้นนอกพระตำหนักริมถนนมีสระน้ำขอบตั้งหินทรายแดง (Red Stone) ปลูกบัวสายสีแดง ชมพู ม่วง ประดับเรียงราย สลับกับต้นตะแบก ส่วนประดู่ อีกทั้งปลูกไม้ทั้งปลูกไม้ดอกและไม้ใบ สลับให้สวยงาม
หน้ากองรักษาการได้จัดสวนแบบประดิษฐ์ มีต้นปกปิดสีเขียว แดง เหลือง ปลูกและตัดแต่งเป็นรูปทหารท่าสะพายปืนดูน่าเกรงขาม เขตพระราชฐานชั้นใน ทางสำหรับรับเสด็จพระราชดำเนินต้องผ่านธารน้ำมีการก่อสร้างสะพานเหล็กทอดข้าม มุมถนนสามแยกจัดสวนประดิษฐ์เป็นเครื่องหมายประจำพระตำหนักภูพานราชนิเวศน์เป็นรูปยอดพระธาตุเชิงชุม ล้อมรอบด้วยพระมหามงกุฎ ปลูกต้นปาล์ม พัดโบก ปาล์มบังสูรย์ ต้นเข็ม และต้นยักเป็ดประดับด้วยหินทราย (Stone garden) ด้านหลังปลูกต้นปาล์มพัด หรือกล้วยลังกาในหมู่ไม้หมากผู้เมียสีแดง และหมู่สนมูลคลุมต้นด้วยต้นผักชมแดงเป็นจุดเด่น ฝั่งตรงข้ามหมู่หินประดับ จัดเสริมไม้ดอกสีต่าง ๆ ตามฤดูกาลแบบรวบรวมพันธุ์ไม้ (Mixed Garden)
บริเวณที่เป็นสวนประดับทั่วไปริมถนนภายในเขตพระราชฐาน ปลูกปาล์มพัดคู่สลับเป็นระยะกับร่องไม้ดอก มีดอกบานเช้ากระดุมทอง บานชื่น และหมู่ไม้ที่ขึ้นอยู่ตามธรรมชาติ ข้างพระตำหนักเป็นพรรณไม้พุ่ม เนื่องจากแสงส่องถึงน้อยจึงเหมาะที่ใช้ไม้พวกคาลาเธีย สาวน้อยประแป้ง บอนสี และเฟิร์น มาปลูกประดับ
สวนหน้าพระตำหนักจัดประดับหิน แทรกต้นหน้าวัว เทียนหยดด่าง หลิวไทเป กล้วยไม้สกุลอีฟิเดนดัม สีส้ม กุหลาบ อาซาเลีย หรือ กุหลาบพันปีของไทยชยาฮาวายสีต่าง ๆ ปลูกเป็นไม้พุ่มทั่วไป จุดเด่นในบริเวณนี้อยู่ที่ไม้พันธุ์ต่าง ๆ จะมีดอกออกดอกตลอดปี และในที่นี้มีต้นพลองออกดอกสีม่วง เป็นต้นไม้ป่าซึ่ง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงหลวงทรงโปรดมาก ที่เรือนคำหอมบริเวณนี้ประดับด้วยพันธุ์ไม้ดอกจากป่าภูพาน เช่น ดุสิตา มณีเทวา สวิสจันทร์ ทิพย์เกสร ดอกสร้อยสุวรรณ รวมทั้งดอกเทียนป่า การปลูกประดับจะปลูกได้ในปลายฤดูฝนถึงฤดูหนาว ดอกไม้เหล่านี้เป็นที่ชื่นชมของประชาชนผู้เข้าชมเป็นอย่างมาก และยังมีโรงช้างต้นอยู่ภายในบริเวณพระตำหนักด้วย
สิ่งอำนวยความสะดวกภายในพระตำหนัก

สิ่งอำนวยความสะดวกในพระตำหนักภูพานราชนิเวศน์
พระตำหนักภูพานราชนิเวศน์ เป็นแหล่งที่สะดวกต่อการเดินทางไปท่องเที่ยว ทั้งนี้เพราะอยู่ไม่ห่างจากตัวเมืองสกลนครอยู่ริมถนนหลวงสายสกลนคร - กาฬสินธุ์ นักท่องเที่ยวสามารถเดินทางเข้าสู่แหล่งท่องเที่ยวทั้งรถยนต์ส่วนตัวและการนำพาหนะเข้าชม สามารถติดต่อเจ้าหน้าที่ที่กองรักษาการเพื่อเข้าชมพระตำหนักชั้นนอกได้โดยสะดวก หากต้องการชมพระตำหนักชั้นในต้องติดต่อทางราชการเพื่อขออนุญาตจากผู้ดูแลพระตำหนักเป็นการล่วงหน้า
ปัจจุบันพระตำหนักภูพานราชนิเวศน์มีประชาชนเข้าชมอย่างต่อเนื่องแสดงถึงความสนใจในความงดงามของพระตำหนักแห่งนี้
การเดินทางมายังพระตำหนัก

เส้นทางเข้าสู่พระตำหนักภูพานราชนิเวศน์
พระตำหนักภูพานราชนิเวศน์ตั้งอยู่ริมทางหลวงสายสกลนคร-กาฬสินธุ์ หมายเลข 213 บริเวณกิโลเมตรที่ 14 ห่างจากตัวเมืองสกลนครประมาณ 16 กิโลเมตร
โภคิน พลกุล

| รองศาสตราจารย์โภคิน พลกุล ม> ป.ช., ม.ว.ม., ป.ภ. |
| --- | --- |


ประธานรัฐสภาไทย และ  ประธานสภาผู้แทนราษฎรไทย
ดำรงตำแหน่ง 8 มีนาคม พ.ศ. 2548 – 24 กุมภาพันธ์ พ.ศ. 2549 (11 เดือน 16 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ทักษิณ ชินวัตร
ก่อนหน้า: อุทัย พิมพ์ใจชน
ถัดไป: มีชัย ฤชุพันธุ์  (ประธานสภานิติบัญญัติแห่งชาติ)
รัฐมนตรีว่าการกระทรวงมหาดไทย
ดำรงตำแหน่ง 10 มีนาคม พ.ศ. 2547 – 11 มีนาคม พ.ศ. 2548 (1 ปี 1 วัน)
นายกรัฐมนตรี: ทักษิณ ชินวัตร
ก่อนหน้า: วันมูหะมัดนอร์ มะทา
ถัดไป: ชิดชัย วรรณสถิตย์
 
ข้อมูลส่วนบุคคล
เกิด: 15 เมษายน พ.ศ. 2495 (72 ปี) อำเภอบางแค จังหวัดพระนคร ประเทศไทย
ศาสนา: พุทธ
พรรคการเมือง: ความหวังใหม่ (2533–2545)   ไทยรักไทย (2545–2550)   เพื่อไทย (2556–2564)   ไทยสร้างไทย (2564–ปัจจุบัน)
คู่สมรส: รุ่งระวี พลกุล

รองศาสตราจารย์ โภคิน พลกุล  อดีตรองนายกรัฐมนตรี อดีตประธานรัฐสภาและประธานสภาผู้แทนราษฎร และ อดีตรองประธานศาลปกครองสูงสุด เป็นนักวิชาการและนักการเมืองชาวไทย ประธานคณะกรรมการยุทธศาสตร์ขับเคลื่อนประเทศพรรคไทยสร้างไทย อดีตประธานคณะกรรมการยุทธศาสตร์พรรคด้านนโยบายและแผนงานของพรรคเพื่อไทย นายกสมาคมวัฒนธรรมและเศรษฐกิจไทย-จีน กรรมการสภามหาวิทยาลัยผู้ทรงคุณวุฒิมหาวิทยาลัยธรรมศาสตร์ ที่ปรึกษานายกรัฐมนตรี (ยิ่งลักษณ์ ชินวัตร)
ประวัติ

โภคิน พลกุล (ชื่อเล่น อ้น) เกิดวันที่ 15 เมษายน พ.ศ. 2495 ที่จังหวัดพระนคร เป็นบุตรของนายศรีกรุง พลกุล ซึ่งเป็นบุตรของเจ้าดวงพิกุล พลกุล (สกุลเดิม ณ เชียงใหม่) กับพลเรือตรี พระยาวินัยสุนทร (วิม พลกุล)  สืบทอดเชื้อสายเจ้าหลวงเศรษฐีคำฝั้น เจ้าผู้ครองนครเชียงใหม่ องค์ที่ 3 (เป็นลำดับชั้นที่ 9 แห่งราชวงศ์ทิพย์จักราธิวงศ์)
การศึกษา

โภคิน พลกุล จบการศึกษาจากโรงเรียนอัสสัมชัญ จบการศึกษานิติศาสตรบัณฑิต (เกียรตินิยมดี) มหาวิทยาลัยธรรมศาสตร์ เมื่อปี พ.ศ. 2517 ในปีถัดมาได้ศึกษาจนสำเร็จเนติบัณฑิตไทย สำนักอบรมศึกษากฎหมายแห่งเนติบัณฑิตยสภา และปี พ.ศ. 2520 จบประกาศนียบัตรชั้นสูง กฎหมายมหาชน จากมหาวิทยาลัยปารีส 2 ประเทศฝรั่งเศส อีกสองปีถัดจากนั้นก็ได้สำเร็จประกาศนียบัตรชั้นสูง ความรู้เกี่ยวกับโลกที่สาม และ พ.ศ. 2523 สำเร็จการศึกษาปริญญาเอก กฎหมายมหาชน จากมหาวิทยาลัยแห่งเดียวกัน
ในปี พ.ศ. 2525
การทำงาน > งานราชการ

หลังจากจบการศึกษาในปี พ.ศ. 2517 นายโภคิน ได้เข้ารับราชการเป็นนายเวร สังกัดกรมองค์การระหว่างประเทศ กระทรวงการต่างประเทศ ต่อมาในปี พ.ศ. 2518 ได้โอนมารับราชการเป็นอาจารย์ประจำคณะนิติศาสตร์ มหาวิทยาลัยรามคำแหง และได้รับแต่งตั้งให้ดำรงตำแหน่งทางวิชาการ เป็นผู้ช่วยศาสตราจารย์ ในปี พ.ศ. 2525 และเป็นรองศาสตราจารย์ ในปี พ.ศ. 2529 ในด้านการบริหาร ได้รับแต่งตั้งเป็นรองอธิการบดีฝ่ายวิชาการและวิเทศสัมพันธ์ ในระหว่างปี พ.ศ. 2532 ถึงปี พ.ศ. 2534 และในปี พ.ศ. 2536 ถึง พ.ศ. 2538 ได้รับแต่งตั้งเป็นผู้อำนวยการบัณฑิตศึกษา คณะนิติศาสตร์ มหาวิทยาลัยรามคำแหง
การทำงาน > งานการเมือง

ต่อมาได้ลาออกมารับตำแหน่งทางการเมือง เป็นรัฐมนตรีประจำสำนักนายกรัฐมนตรี ในรัฐบาลบรรหาร และรัฐบาลชวลิต และต่อมาเข้าทำงานด้านตุลาการในปี พ.ศ. 2543 - 2545 เป็นรองประธานศาลปกครองสูงสุด จากนั้นได้เข้าร่วมงานการเมืองกับพรรคความหวังใหม่ และพรรคไทยรักไทยตามลำดับ
ในรัฐบาลของ ดร.ทักษิณ ชินวัตร ได้รับแต่งตั้งเป็นรองนายกรัฐมนตรี และรัฐมนตรีว่าการกระทรวงมหาดไทย ต่อมาได้รับเลือกจากสภาผู้แทนราษฎร และได้รับพระบรมราชโองการโปรดเกล้าฯ แต่งตั้งเป็นประธานสภาผู้แทนราษฎร ในปี พ.ศ. 2548 จนกระทั่งมีการยุบสภาในปี พ.ศ. 2549
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ในรัฐบาลของนางสาวยิ่งลักษณ์ ชินวัตร เขาได้รับแต่งตั้งเป็นที่ปรึกษานายกรัฐมนตรี ต่อมาได้ขอลาออกจากตำแหน่งเมื่อเดือนมกราคม พ.ศ. 2557
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 11
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 8 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
การดำรงตำแหน่งอื่น ๆ

เลขาธิการสมาคมกฎหมายมหาชนแห่งประเทศไทย
นายกสมาคมกฎหมายมหาชนแห่งประเทศไทย
ประธานสมาพันธ์สัตว์ปีกสวยงามแห่งประเทศไทย
รัฐมนตรีว่าการกระทรวงมหาดไทย และ ได้รับพระราชทานยศนายกองใหญ่ เป็น นายกองใหญ่ โภคิน พลกุล
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2551 -  เครื่องอิสริยาภรณ์ปาล์มวิชาการ ชั้นที่ 1[ต้องการอ้างอิง]
พ.ศ. 2559 -  เครื่องอิสริยาภรณ์เลฌียงดอเนอร์ ชั้นกอม็องเดอร์
เนเธอร์แลนด์ :
พ.ศ. 2547 -  เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน
อุทัย พิมพ์ใจชน

| อุทัย พิมพ์ใจชนม> ป.ช., ม.ว.ม., ป.ภ. |
| --- | --- |
อุทัย ในปี พ.ศ. 2547

ประธานรัฐสภาไทย และ   ประธานสภาผู้แทนราษฎร
ดำรงตำแหน่ง 19 เมษายน พ.ศ. 2519 – 6 ตุลาคม พ.ศ. 2519 (5 เดือน 17 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: เสนีย์ ปราโมช
ก่อนหน้า: ประสิทธิ์ กาญจนวัฒน์
ถัดไป: กมล เดชะตุงคะ (ประธานสภาปฏิรูปการปกครองแผ่นดิน)
ดำรงตำแหน่ง 6 กุมภาพันธ์ พ.ศ. 2544 – 5 มกราคม พ.ศ. 2548 (3 ปี 10 เดือน 30 วัน)
นายกรัฐมนตรี: ทักษิณ ชินวัตร
ก่อนหน้า: พิชัย รัตตกุล
ถัดไป: โภคิน พลกุล
รองประธานรัฐสภาไทย และ  ประธานสภาผู้แทนราษฎร
ดำรงตำแหน่ง 27 เมษายน พ.ศ. 2526 – 1 พฤษภาคม พ.ศ. 2529 (3 ปี 4 วัน)
นายกรัฐมนตรี: เปรม ติณสูลานนท์
ก่อนหน้า: บุญเท่ง ทองสวัสดิ์
ถัดไป: ชวน หลีกภัย
ประธานสภาร่างรัฐธรรมนูญ
ดำรงตำแหน่ง 7 มกราคม พ.ศ. 2540 – 10 ตุลาคม พ.ศ. 2540   (9 เดือน 3 วัน)
นายกรัฐมนตรี: ชวลิต ยงใจยุทธ
ก่อนหน้า: ทวี บุณยเกตุ
ถัดไป: นรนิติ เศรษฐบุตร
รัฐมนตรีว่าการกระทรวงยุติธรรม
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534   (2 เดือน 9 วัน)
นายกรัฐมนตรี: ชาติชาย ชุณหะวัณ
ก่อนหน้า: จำรัส มังคลารัตน์
ถัดไป: ประภาศน์ อวยชัย
รัฐมนตรีว่าการกระทรวงพาณิชย์
ดำรงตำแหน่ง 23 กันยายน พ.ศ. 2535 – 12 กรกฎาคม พ.ศ. 2538   (2 ปี 9 เดือน 19 วัน)
นายกรัฐมนตรี: ชวน หลีกภัย
ก่อนหน้า: อมเรศ ศิลาอ่อน
ถัดไป: ชูชีพ หาญสวัสดิ์
รัฐมนตรีช่วยว่าการกระทรวงคมนาคม
ดำรงตำแหน่ง 15 กุมภาพันธ์ – 13 มีนาคม พ.ศ. 2518   (26 วัน)
นายกรัฐมนตรี: หม่อมราชวงศ์เสนีย์ ปราโมช
หัวหน้าพรรคเอกภาพ
ดำรงตำแหน่ง 20 กรกฎาคม พ.ศ. 2535 – 21 สิงหาคม พ.ศ. 2538   (3 ปี 1 เดือน 1 วัน)
ก่อนหน้า: บุญชู โรจนเสถียร
ถัดไป: ไชยยศ สะสมทรัพย์
หัวหน้าพรรคก้าวหน้า
ดำรงตำแหน่ง 22 มีนาคม พ.ศ. 2526 – 14 เมษายน พ.ศ. 2532   (6 ปี 23 วัน)
ก่อนหน้า: ก่อตั้งพรรค
ถัดไป: ยุบรวมกับพรรคเอกภาพ
 
ข้อมูลส่วนบุคคล
เกิด: 14 สิงหาคม พ.ศ. 2481 (86 ปี) จังหวัดชลบุรี ประเทศสยาม
พรรคการเมือง: ประชาธิปัตย์ (2511–2526) ก้าวหน้า (2526–2532) เอกภาพ (2532–2544) ไทยรักไทย (2544–2548) รวมใจไทยชาติพัฒนา (2550–2561)
คู่สมรส: นวลศรี พิมพ์ใจชน
ลายมือชื่อ: 

อุทัย พิมพ์ใจชน (เกิด 14 สิงหาคม พ.ศ. 2481) อดีตประธานรัฐสภา และประธานสภาผู้แทนราษฎร อดีต สมาชิกสภาผู้แทนราษฎรจังหวัดชลบุรี 8 สมัย อดีตหัวหน้าพรรคเอกภาพ และอดีตหัวหน้าพรรคก้าวหน้า นับเป็นประธานรัฐสภาที่อายุน้อยที่สุดในประวัติศาสตร์การเมืองไทย เมื่อมีอายุ 38 ปี